BASES REGULADORAS PARA O FINANCIAMENTO E PRESTACIÓN DAS AXUDAS BÁSICAS DE EMERXENCIA NOS SERVIZOS SOCIAIS COMUNITARIOS DA DEPUTACIÓN PROVINCIAL DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 02/03/2020)

Segundo o establecido no artigo 31 do Decreto 99/2012, de 16 de marzo, polo que se regulan os servizos sociais comunitarios e o seu financiamento, as deputacións proporcionaranlles asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios municipais. O labor da Deputación de Pontevedra de apoiar os gobernos locais da provincia que presten servizos sociais comunitarios ten o seu fundamento nas competencias atribuídas polo artigo 36 da Lei 7/1985, de 2 de abril, reguladora das bases do réxime local; o artigo 109.1. b) da Lei 5/1997, de 22 de xullo, da administración local de Galicia; o artigo 63 da Lei 13/2008, de 3 de decembro, de servizos sociais de Galicia (LSSG), e o artigo 31 do citado Decreto 99/2012, de 16 de marzo. Estas axudas xorden co obxectivo de lles proporcionar aos concellos de menos de 20.000 habitantes apoio económico para poderen atender as demandas de necesidade urxente e puntual das e dos veciños que se atopen en situación ou risco de exclusión social, con especial atención ás persoas con menores ao seu cargo, ademais de darlles resposta a situacións de grave emerxencia. Serán destinatarios destas bases os concellos de menos de 20.000 habitantes da provincia de Pontevedra a través dos seus servizos sociais comunitarios. Pódense beneficiar das axudas básicas de emerxencia as persoas empadroadas e con residencia efectiva en calquera dos municipios de menos de 20.000 habitantes da provincia de Pontevedra, que xestionen a súa demanda a través dos servizos sociais comunitarios do seu concello e que carezan de ingresos suficientes para lles facer fronte aos gastos polos que se solicita a axuda. Daráselles prioridade ás axuda s destinadas a cubrir as necesidades das familias con menores ao seu cargo que se atopen en situación de exclusión social ou en risco de estalo. Baixo este concepto poden desagregarse dous tipos de axudas: Axudas destinadas a posibilitar o acceso a unha vivenda digna e adecuada: Axudas destinadas a evitar a perda de subministracións básicas da vivenda e a paliar situacións de empobrecemento enerxético: recibos de electricidade, leña ou equivalentes, gas, gasóleo ou auga. Axudas destinadas á compra de produtos básicos de uso común para a limpeza da vivenda (lixivia, deterxente para lavalouza e outros) e de produtos de aseo persoal (xabón, desodorizante, produtos de hixiene feminina etc.). Así mesmo, poderán financiarse gastos derivados da contratación de empresas de servizos de baleirado, limpeza e desinfección de vivendas de persoas usuarias afectadas pola síndrome de Dióxenes ou situacións de similar natureza, cando exista un informe social favorable da traballadora ou traballador social de referencia dos servizos sociais comunitarios. Axudas destinadas ao pagamento de produtos farmacéuticos prescritos polo persoal facultativo especialista ou polo persoal médico de atención primaria. Axudas destinadas á compra de electrodomésticos básicos (lavadora, quentador, cociña, frigorífico, deshumidificador etc.) que a traballadora ou o traballador social dos servizos sociais comunitarios básicos considere que contribúen a facilitar a inclusión social das persoas máis desfavorecidas. Axudas destinadas ao pagamento de desprazamentos a recursos asistenciais ou sanitarios fóra do propio municipio para recibir tratamentos, facer xestións ou participar en actividades que non poidan levarse a cabo dentro del. Así mesmo, pagaranse os desprazamentos dentro do propio municipio para a realización de xestións ou a asistencia a actividades relacionadas cos programas de educación familiar, do servizo de axuda no fogar ou de asistencia a recursos sociais, educativos ou sanitarios do propio municipio. Axudas destinadas ao pagamento parcial ou total de audiófonos para aquelas persoas que teñan diagnosticado un déficit auditivo e que teñan prescrita esta axuda técnica. Tamén se financiará a compra de lentes no caso de persoas cun déficit visual diagnosticado e que necesiten o seu uso. Axudas destinadas ao pagamento de tratamentos odontolóxicos non financiados polo servizo público de saúde, sempre que estea xustificada a súa necesidade. Axudas destinadas ao pagamento de produtos de apoio para persoas con algunha discapacidade ou dependencia que non poidan facerlle fronte ao gasto por si mesmas. Enténdese por produto de apoio aquel dispoñible no mercado ou fabricado especialmente para previr, compensar, controlar, mitigar ou neutralizar deficiencias, limitacións na actividade e restricións na participación: camas articuladas, guindastres, colchóns antiéscaras, cadeiras e barras de ducha ou baño, andadores etc. Axudas destinadas ao pagamento de servizos de carácter complementario para persoas con algunha discapacidade ou dependencia que non poidan facerlle fronte ao gasto por si mesmas. Enténdense como atencións de carácter complementario as dirixidas ao tratamento de persoas usuarias que presenten algunha dificultade ou enfermidade dexenerativa e que precisen de tratamento de fisioterapia, logopedia, terapeuta ocupacional e/ou psicolóxico. Estas actuacións de carácter complementario serán recomendadas por unha ou un facultativo, serán complementarias a aquelas que proporcione a cobertura do seu seguro médico e contarán con informe favorable da ou do traballador social dos servicios sociais comunitarios municipais. No caso de menores de idade poderáselles facer fronte aos gastos non incluídos nos puntos anteriormente mencionados na base terceira que posibiliten a continuidade da ou do menor no seu medio familiar. Estes gastos deberán incidir directamente na calidade de vida das e dos menores e ir acompañados do correspondente informe social que xustifique a súa necesidade. As contías destinaranse a gastos correntes e de investimento, segundo se establece nos capítulos 2 e 6 da Orde EHA/3565/2008, de 3 de decembro, pola que se aproba a estrutura dos orzamentos das entidades locais. Establécense como contías máximas dispoñibles para cada concello, tanto para gasto corrente como para investimento, as detalladas no anexo I, calculadas en función da poboación e da porcentaxe de desemprego, e respectando as cantidades financiadas na convocatoria do ano anterior. Non obstante, no momento de presentar a solicitude cada concello poderá pedir para gasto corrente e investimento a cantidade que considere oportuna en función das súas necesidades, e sempre sen superar a contía máxima total solicitable establecida no anexo I para o seu concello. As solicitudes presentaranse obrigatoriamente por medios electrónicos a través do formulario normalizado, dispoñible na sede electrónica da Deputación de Pontevedra: https://sede.depo. gal Se algún dos concellos interesados presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que prevé a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo para a presentación de solicitudes será dun mes contado a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos documentos elaborados polas administracións públicas e que se detallan a continuación: No caso de que os concellos beneficiarios se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderase solicitarlle ao concello a presentación dos documentos correspondentes. Todos os trámites administrativos que os concellos deban realizar durante a tramitación deste procedemento realizaranse electronicamente a través do modelo “instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, de procedemento administrativo común das administracións públicas (LPACAP) requiriráselle ao concello, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. As resolucións e actos administrativos notificaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e da Dirección Electrónica Habilitada única. Ambos os sistemas son accesibles desde https://sede.depo. gal. A notificación entenderase practicada no momento no que se produza o acceso ao seu contido, considerándose rexeitada cando transcorran 10 días naturais desde a posta a disposición da notificación sen que se acceda a este. O sistema remitiralles aos concellos solicitantes avisos da posta a disposición das notificacións á conta de correo electrónico indicada na solicitude. Estes avisos non terán en ningún caso efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. A instrución do procedemento de concesión de subvencións realizaraa a xefa do Servizo de Cohesión Social e Xuventude e comprenderá as seguintes fases: O Servizo de Intervención emitirá un informe de fiscalización de todos os expedientes e do informe-proposta, dirixido ao órgano competente. A resolución da concesión notificarase de conformidade co establecido nos artigos 40 e 41 da LPACAP. Sen prexuízo da obriga de resolver, e de acordo co disposto nos artigos 21 e 22 da LPACAP, transcorridos 6 meses a partir do día seguinte ao de finalización do prazo de presentación de solicitudes sen que se lles notifique a resolución expresa ás entidades interesadas consideraranse desestimadas por silencio administrativo. Estas axudas aboaránselles directamente aos concellos logo da súa aprobación por parte do órgano competente e da súa correcta xustificación. Para a súa aprobación comprobarase que a entidade receptora non ten ningún anticipo das Axudas Básicas de Emerxencia 2019 pendente de xustificación. En todo caso, independentemente de que exista ou non anticipo, comprobarase que se presentou en prazo a xustificación do mencionado Plan da convocatoria anterior para proceder á aprobación no ano 2020. O pagamento da subvención realizarase tras a xustificación da execución completa do programa, integrada pola seguinte documentación, que deberá presentarse obrigatoriamente por medios electrónicos a través do modelo “instancia xenérica”, dispoñible en https://sede.depo. gal: Se o concello o solicita poderase proceder ao pagamento anticipado do 35 % das axudas aprobadas, logo de comprobar que a entidade receptora cumpre coas súas obrigas tributarias coa AEAT, ATRIGA e coa Seguridade Social. O 65 % restante librarase tras a xustificación da execución completa do programa. No caso de que as contías xustificadas sexan inferiores ao importe solicitado e recibido procederase ao reintegro das cantidades indebidamente percibidas, de conformidade co establecido no artigo 89 do RLXS. O prazo de presentación da documentación xustificativa rematará o 26 de febreiro de 2021. As subvencións ás que fai referencia esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, pero o conxunto das axudas recibidas en ningún caso poderá superar o 100 % do custo da axuda subvencionada á persoa beneficiaria. No caso de superar este límite deberá comunicarse este feito co obxecto de reducir o importe da subvención. A contía consignada para esta convocatoria ascende a 465.000,00 euros, dos que 365.000,00 euros son para gasto corrente, con cargo á aplicación 20/231.2313.462.00, e 100.000,00 euros para investimento, con cargo á aplicación 20/231.2311.762.00 do Orzamento provincial. Estas bases estarán vixentes do 1 de xaneiro de 2020 ao 26 de febreiro de 2021. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, remitirase o texto da convocatoria á Base de Datos Nacional de Subvencións para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que o concello beneficiario declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As entidades beneficiarias poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Estas axudas rexeranse polo establecido nestas bases. Serán de aplicación supletoria a LXS, a Ordenanza xeral de subvencións da Deputación de Pontevedra e as Bases de execución do Orzamento provincial para o ano 2020. As entidades beneficiarias das axudas quedarán sometidas ás responsabilidades e ao réxime sancionador establecido na LXS. A deputada delegada da área de Cohesión Social resolverá a interpretación e a resolución das dúbidas que poidan xurdir, previo informe dos servizos de Cohesión Social e Xuventude, Secretaría e Intervención cando proceda. Debe constar, tanto en toda a publicidade (impresa, informática ou audiovisual) que se faga das actividades ou investimentos subvencionados coma na páxina web que se elabore, a organización e a colaboración do organismo provincial mediante a inclusión da súa imaxe institucional, de conformidade co artigo 31 do RLXS. Será unha condición indispensable para o cobro da subvención achegar, xunto co resto da xustificación, un documento probatorio: unha foto, unha folla de xornal ou unha captura de pantalla da web. Poderase consultar o manual da imaxe corporativa na páxina web https://www.depo. gal/identidade-corporativa. O incumprimento desta obriga poderá dar lugar á perda da subvención.